**אוניברסיטת דלפט לטכנולוגיה** (בהולנדית: **Technische Universiteit Delft**), הידועה גם בשם **TU Delft**, היא אוניברסיטה טכנית ציבורית וותיקה וגדולה ביותר, הממוקמת בדלפט שבהולנד. בשנת 2022 האוניברסיטה מדורגת בדירוג QS בין 10 האוניברסיטאות הטכניות המובילות בעולם. בתחומי האדריכלות וההנדסה האזרחית, האוניברסיטה דורגה במקום ה-2 בעולם, אחרי המכון הטכנולוגי של מסצ'וסטס.

באוניברסיטה לומדים כ-26,000 סטודנטים ב-8 פקולטות ומכוני מחקר רבים. עובדים בה כ-6,000 איש.זוכי פרס נובל ההולנדיים יאקובוס ואן 'ט הוף, האיקה קמרלינג אונס וסיימון ואן דר מיר למדו או לימדו בדלפט. האוניברסיטה מעורבת במספר ארגונים אקדמיים ובהם ועידת בתי הספר האירופיים לחינוך ומחקר הנדסי מתקדם וליגת IDEA. משנת 2007 האוניברסיטה חברה בברית TU3 ביחד עם שתי האוניברסיטאות הטכניות הנוספות בהולנד - האוניברסיטה הטכנית של איינדהובן ואוניברסיטת טוונטה.

היסטוריה
--------

 וילם השני, מלך הולנד, מייסד האקדמיה המלכותית בדלפט.
האוניברסיטה הוקמה ב-8 בינואר 1842 על ידי וילם השני, מלך הולנד כאקדמיה מלכותית. זאת במטרה להכשיר עובדי מדינה לעבודה באיי הודו המזרחיים ההולנדיים. בשנים שלאחר מכן בית הספר ההתרחב והפך לבית ספר פוליטכני ב-1864, וזאת על מנת להתמודד עם המהפכה התעשייתית. בית הספר הפך למכון טכנולוגי ולאוניברסיטה ב-1905. בחנוכת האוניברסיטה נכחה וילהלמינה, מלכת הולנד. בתקופה זו למדו במוסד כ-450 סטודנטים בערך ובמקביל החלו לימודי דוקטורט. לאחר תום מלחמת העולם השנייה האוניברסיטה צמחה במהירות. שם המקום שונה "לאוניברסיטת דלפט לטכנולוגיה" בשנת 1986. מאז 2006 כל הבניינים של האוניברסיטה ממוקמים מחוץ למרכז העיר ההיסטורי של דלפט.

ארגוני סטודנטים צמחו בקמפוסים מאז תחילתה של האוניברסיטה. הראשון שבהם הוקם ב-22 במרץ 1848.

לאחר תום מלחמת העולם השנייה האוניברסיטה צמחה במהירות.

אקדמיה
------

אוניברסיטת דלפט כוללת שמונה פקולטות:

* הנדסת מכונות, הנדסה ימית והנדסת חומרים
* אדריכלות
* הנדסה אזרחית וגאוגרפיה
* הנדסת חשמל, מתמטיקה ומדעי המחשב
* הנדסת עיצוב תעשייתי
* הנדסת תעופה וחלל
* טכנולוגיה, מדיניות וניהול
* מדע יישומי

רוב הסטודנטים של אוניברסיטת דלפט הם גברים (74% ב-2016). חוסר האיזון המגדרי הגדול ביותר נמצא בפקולטה להנדסת מכונות, בעוד שהפער הקטן ביותר נמצא במחלקות לעיצוב תעשייתי ואדריכלות. למרות מאמצים רבים של הנהלת האוניברסיטה לשנות את חוסר איזון זה, הפער המגדרי נשאר יחסית זהה.

מספר הסטודנטים מחו"ל גדל בהתמדה. כמחצית מהסטודנטים הבינלאומיים הם אירופאים. מדינות המוצא הנפוצות ביותר הן (נכון ל-2009): בלגיה (כ-340 סטודנטים), גרמניה (כ-100 סטודנטים), יוון (כ-100 סטודנטים), ואיטליה (כ-100 תלמידים). ישנם גם סטודנטים רבים מהרפובליקה העממית של סין, איראן, הודו, סורינאם, אינדונזיה וטורקיה. נוכחותם של סטודנטים איראניים רבים הביאה להפגנות בקמפוס במהלך המחאות באיראן ב-2009. הסטודנטים הבינלאומיים לומדים בעיקר מחלקות להנדסת תעופה וחלל, הנדסת החשמל, מתמטיקה ומדעי המחשב.

כיום הסגל האקדמי מונה למעלה מ-3,375 איש.

#### זוכי תואר דוקטור לשם כבוד

בשנת 1906 קיבלה אוניברסיטת דלפט את היכולת להעניק תוארי דוקטור, ובכך יכלה לתת גם תואר דוקטור לשם כבוד. בשנים 1906–2006 הוענקו בדיוק 100 תארים שכאלה. תוארי דוקטור לשם כבוד מוענקים לאנשים שהציגו תרומות יוצאות דופן בתחומם. מן האישים הבולטים שקיבלו תואר לשם כבוד, ניתן למנות את: ג'רארד פיליפס (1917), הנדריק לורנץ (1918), הנסיך ברנהרד (1951), ג'ון דאגלס קוקקרופט (1959) וסנטיאגו קלטרווה (1997).

דירוג אקדמי
-----------

* דירוג שאנגחאי - מקום 151–200
* דירוג QS - מיקום 57
* דירוג Times Higher Education - מקום 75

קישורים חיצוניים
----------------

ויקישיתוף מדיה וקבצים בנושא **אוניברסיטת הטכנולוגיה של דלפט** בוויקישיתוף
* אוניברסיטת הטכנולוגיה של דלפט, ברשת החברתית פייסבוק
* אוניברסיטת הטכנולוגיה של דלפט, ברשת החברתית אקס (טוויטר)
* אוניברסיטת הטכנולוגיה של דלפט, ברשת החברתית אינסטגרם
* אוניברסיטת הטכנולוגיה של דלפט, ברשת החברתית LinkedIn
* אוניברסיטת הטכנולוגיה של דלפט, סרטונים בערוץ היוטיוב
* האתר הרשמי של אוניברסיטת דלפט לטכנולוגיה
* האתר הרשמי של אוניברסיטת דלפט לטכנולוגיה (בהולנדית)

הערות שוליים
------------

1. ↑  "QS World University Rankings - Engineering and Technology 2022". *topUniversities*. נבדק ב-2022-04-11.
2. ↑  "Research institutes". TU Delft. נבדק ב-2019-01-02.
3. ↑  "Facts and Figures". *TU Delft* (באנגלית אמריקאית). נבדק ב-2021-05-18.
4. ↑  "Faculties". TU Delft. נבדק ב-2018-02-28.
5. 1 2 3  "Student Population". TU Delft. נבדק ב-2018-02-28.
6. ↑  "Student Intake". TU Delft. נבדק ב-2018-02-28.
7. ↑  "TU Delft – Facts & Figures 2015". TU Delft. נבדק ב-2017-07-01.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268834205171
* BnF: cb11985916k (data)
* GND: 38756-3
* ICCU: UFIV052632
* ISNI: 0000 0001 2097 4740
* LCCN: n79065783
* MusicBrainz: 052d9e59-0f3f-411f-98e8-f8dcbd70d2e1
* NKC: ko2009492753
* SUDOC: 027920062
* Trove: 841801
* ULAN: 500306318
* VIAF: 139349150
* WorldCat: lccn-n79065783

 |